మోదీ నేతృత్వంలో అఖిలపక్షసమావేశం - All party meeting underway at Parliament - EENADU
మోదీ నేతృత్వంలో అఖిలపక్షసమావేశం
న్యూదిల్లీ: సోమవారం నుంచి పార్లమెంటు సమావేశాలు ప్రారంభం కానున్న నేపథ్యంలో ఆదివారం కేంద్ర ప్రభుత్వం.. అఖిలపక్ష సమావేశం ఏర్పాటు చేసింది. ప్రధానమంత్రిగా నరేంద్ర మోదీ బాధ్యతలు స్వీకరించాక జరుగుతున్న మొదటి అఖిలపక్ష సమావేశం ఇది. మోదీతో పాటు రక్షణ శాఖ మంత్రి రాజ్‌నాథ్‌ సింగ్‌, పార్లమెంట్‌ వ్యవహారాల శాఖ మంత్రి ప్రహ్లాద్‌ జోషి, భాజపా రాజ్యసభ పక్షనేత థావర్‌ చంద్‌ గహ్లోత్‌, ఎస్పీ నేత రామ్‌గోపాల్‌ యాదవ్‌ ఈ సమావేశానికి హాజరయ్యారు. అలాగే, వైఎస్సార్‌ కాంగ్రెస్‌ పార్టీ నుంచి విజయసాయి రెడ్డి, తెలుగు దేశం పార్టీ నుంచి గల్లా జయదేవ్,తృణమూల్‌ కాంగ్రెస్‌ నుంచి డెరెక్‌ ఒబ్రెయిన్‌, నేషనల్ కాన్ఫరెన్స్‌ నుంచి ఫరూఖ్‌ అబ్దుల్లా, నేషనలిస్ట్ కాంగ్రెస్‌ పార్టీ నుంచి సుప్రియా సులే, అప్నాదళ్ నుంచి అనుప్రియా పటేల్, ఆమ్‌ ఆద్మీ పార్టీ‌ నుంచి సంజయ్‌ సింగ్‌ హాజరయ్యారు.
పార్లమెంటు సమావేశాలు జరిగేలా అన్ని పార్టీలు సహకరించాలని ఈ సందర్భంగా ప్రభుత్వం కోరింది. కాగా, అఖిలపక్ష సమావేశం ముగిసిన తర్వాత ఎన్డీఏ నేతలు ప్రత్యేకంగా సమావేశమై పార్లమెంటులో చర్చించాల్సిన అంశాలు, వ్యవహరించాల్సిన వ్యూహాలపై చర్చించనున్నారు. అలాగే ఆదివారం సాయంత్రం భాజపా పార్లమెంటరీ పార్టీ కార్యనిర్వాహక కమిటీ సమావేశం జరగనుంది. 2019-20 బడ్జెట్ ప్రవేశపెట్టే విషయంలో ఇప్పటికే కేంద్ర ఆర్థిక శాఖ మంత్రి నిర్మలా సీతారామన్‌ పలువురు నేతలు, ఆర్థిక వేత్తలతో చర్చించిన విషయం తెలిసిందే.
modii netrutvamlo akhilapakshasamaavesam - All party meeting underway at Parliament - EENADU
modii netrutvamlo akhilapakshasamaavesam
nyoodillee: somavaram nunchi paarlamentu samavesalu praarambham kaanunna nepathyamlo aadivaaram kendra prabhutvam.. akhilapaksha samavesam erpaatu chesindi. pradhaanamantrigaa narendra modii baadhyatalu sweekarinchaaka jarugutunna modati akhilapaksha samavesam idhi. modiitoe paatu rakshana saakha mantri rajnathe singe, parlamenti vyavahaaraala saakha mantri prahladka joshi, bhajapa rajyasabha pakshaneta thawarm chande gahlothe, espy netha ramegopale yaadave ee samavesaniki haajarayyaaru. alaage, viessare congresse party nunchi vijayasai reddi, telugu desham party nunchi galla jayadev,trunamoolke congresse nunchi derre obraine, neshanal conferense nunchi farukhi abdulla, nationalist congresse party nunchi supria sule, apnadal nunchi anupria patel, aami aadmi parti nunchi sanjiy singe haajarayyaaru.
paarlamentu samavesalu jarigela anni paarteelu sahakarinchaalani ee sandarbhamgaa prabhutvam korindi. kaga, akhilapaksha samavesam mugisina tarvaata ndda nethalu pratyekamgaa samavesamai paarlamentulo charchinchaalsina amsaalu, vyavaharinchaalsina vyuuhaalapai charchinchanunnaru. alaage aadivaaram saayantram bhajapa parlamentary party kaaryanirvaahaka commity samavesam jaraganundi. 2019-20 budget pravesapette vishayamlo ippatike kendra aardhika saakha mantri nirmala seetaramanni paluvuru nethalu, aardhika vettalato charchinchina vishayam telisinde.